
Riigieelarvest eraldatud raha kasutamine
1. Asjaolud ja menetluse käik
Vabariigi Valitsuse 31.01.2012 korralduse nr 44 „Avalikult kasutatavate kohalike teede hoiuks eraldatud raha jaotuse kinnitamine omavalitsusüksuste kaupa 2012. aastal” kohaselt eraldati Narva linnale 2012.a. riigieelarvest avalikult kasutatavate kohalike teede hoiuks 228 668 eurot. 

Narva Linnavolikogu 21.06.2012 määruse nr 10 „Narva linna 2012. aasta eelarve muutmine” punkti 1.5 alusel lubati Narva Linnavalitsusel jaotada Narva linna 2012. aasta eelarves kohalike teede hoiuks ettenähtud vahendid objektide lõikes. 
02.04.2012 toimus komisjoni nõupidamine, kus arutati Narva linna teede ja tänavate remondiks eraldatud raha jaotamist ja otsustati seoses linna teede halva seisukorraga ning 2012.a. linnaeelarves teede remondiks eraldatud vahendite ebapiisavusega suunata riigieelarvest saadud 228 668 eurot avalikult kasutatavate linna teede ja tänavate remondiks. 
Ülaltoodust lähtuvalt otsustati kasutada riigieelarvest eraldatud 228 668 eurot Narva linna teede ja tänavate remondiks järgmiselt:

· 64 051,92 eurot - Tallinna mnt (linna sissesõit) remonttööd;

· 32 167,81 eurot – Tapamaja tn remonttööd;

· 70 473,54 eurot – Paul Kerese tn (Albert-August Tiimanni tn kuni Rahu tn viaduktini) remonttööd;

· 61 974,73 eurot – Kadastiku tee remonttööd.
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 21.06.2012 määruse nr 10 „Narva linna 2012. aasta eelarve muutmine” punktile 1.5 lubati Narva Linnavalitsusel jaotada Narva linna 2012. aasta eelarves kohalikke teede hoiuks ettenähtud vahendid objektide lõikes.
3. Otsus

1. Kinnitada Narva Linnavalitsuse Arhitektuuri- ja Linnaplaneerimise Ameti poolt riigieelarvest eraldatud summa 228 668,00 eurot Narva linna teede ja tänavate remondiks eraldatud raha kasutamine alljärgnevalt:

· 64 051,92 eurot - Tallinna mnt (linna sissesõit) remonttööd;

· 32 167,81 eurot – Tapamaja tn remonttööd;

· 70 473,54 eurot – Paul Kerese tn (Albert-August Tiimanni tn kuni Rahu tn viaduktini) remonttööd;

· 61 974,73 eurot – Kadastiku tee remonttööd.

4. Rakendussätted
4.1. Narva Linnakantseleil teha korraldus teatavaks Narva Linnavalitsuse Arhitektuuri- ja Linnaplaneerimise Ametile.

4.2. Korraldus jõustub seadusega sätestatud korras.

